stanford-oval/wikipedia huggingface dataset:
Ceratopsidae

| Ceratopsidae |
| --- | --- |

 Myöhäisliitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Marginocephalia
Osalahko::  †Sarvinaamat Ceratopsia
Yläheimo::  †Ceratopsoidea
Heimo::  †Ceratopsidae  Marsh, 1888
Alaheimot
 †Centrosaurinae  †Ceratopsinae 
Katso myös
   Ceratopsidae Wikispeciesissä   Ceratopsidae Commonsissa 
Infobox OKNimi-testi OK: 
Ceratopsidit (Ceratopsidae) on sukupuuttoon kuollut sarvinaamojen osalahkoon kuuluva dinosaurusheimo. Lajit olivat suurikokoisia ja sarvekkaita linnunlantioisia.
Cilla Black

Cilla Black vuonna 1970.
Priscilla Maria Veronica White eli Cilla Black (27. toukokuuta 1943 Vauxhall, Liverpool, Lancashire – 2. elokuuta 2015 Espanja) oli englantilainen laulaja-lauluntekijä ja televisiopersoona. Hän julkaisi ensisinglensä 1963, mutta vasta toinen single ”Anyone Who Had a Heart” (1964) nosti hänet pysyvään maineeseen.
Blackin managerina toimi aikoinaan The Beatlesin manageri Brian Epstein. Black teki cover-versioita useista Lennonin ja McCartneyn sävellyksistä.
Black jatkoi uraansa menestyksellä Epsteinin kuoleman 1967 jälkeen. Näyttelijänä hän ei kuitenkaan saavuttanut suurta suosiota. Hän oli naimisissa uuden managerinsa Bobby Willisin kanssa tämän kuolemaan 1999 asti. Pari sai kolme poikaa, ja heillä oli myös lapsenlapsia.
Black vieraili Yleisradion tv-studiossa keväällä 1970, ja TV1:n Viihdetoimitus teki hänestä tv-ohjelman Black but Sunny – Cilla is Here. Ohjelman ohjasi Erkki Pohjanheimo, ja Blackia haastattelivat Lasse Mårtenson ja Erkki Toivanen. Black esitti ohjelmassa laulut ”Aquarius”, ”Words”, ”It Feels so Good”, ”Both Sides Now”, ”If I Thought You'd Ever Change Your Mind” ja ”Surround Yourself with Sorrow”. Tv-ohjelman ensiesitys TV1:llä oli 2. toukokuuta 1970.[lähde? ]
Black kuoli kotonaan Espanjassa ollessaan 72-vuotias.
Aiheesta muualla

Kuvia tai muita tiedostoja aiheesta Cilla Black Wikimedia Commonsissa
Cilla Black (Arkistoitu – Internet Archive) (muistokirjoitus) Helsingin Sanomat
Cleo Laine

Cleo Laine vuonna 2007.
Cleo Laine (oik. Clementina Dinah Campbell, s. 28. lokakuuta 1927 Lontoo, Britannia) on brittiläinen jazzlaulaja ja näyttelijä, joka tunnetaan erityisesti scat-laulajana. Hänen äänialansa kattaa useita oktaaveja.
Laine on naimisissa brittiläisen jazzmuusikon ja -säveltäjän John Dankworthin kanssa.
Laine on esiintynyt musiikin monilla osa-alueilla, ja hän on ollut Grammy-ehdokkaana sekä jazzin, popin että klassisen musiikin sarjoissa. Näyttelijänä hän on esiintynyt Euripideen, Shakespearen ja Ibsenin näytelmissä.
Aiheesta muualla

Cleo Lainen sivusto
Chociwel

| Chociwel |
| --- | --- |

 vaakuna
 Chociwel
 Koordinaatit: 53°28′N, 15°20′E 
Valtio:   Puola
Voivodikunta:  Länsi-Pommeri
Piirikunta:  Stargard
Kaupunkioikeudet:  1338
Hallinto:  
 – Kaupunginjohtaja:  Stanisław Szymczak
Pinta-ala:  
 – Kokonaispinta-ala:  3,67 km²
Väkiluku (2019)  (arvio):  3 150
 – Väestötiheys:  858,3 as./km²
Aikavyöhyke:  UTC+1
 – Kesäaika:  UTC+2
Postinumero:  73-120
Suuntanumero(t):  +48 91
 
 chociwel.pl 
Infobox OKVirheellinen NIMI-arvo: 
Chociwel [xɔˈt͡ɕivɛl] (saks. Freienwalde in Pommern; kašubiksi Frinwôłd) on kaupunki Stargardin piirikunnassa Länsi-Pommerin voivodikunnassa Puolassa. Se sijaitsee Stargardista 24 kilometriä koilliseen. Chociwelin asukasluku oli vuoden 2019 arvion mukaan 3 150.
Liikenne

Kaupunki sijaitsee kansallisella tiellä DK 20 Stargard Szczecińskin ja Gdynian välillä. Myös täällä alueellinen tie 144 alkaa Nowogardia kohti.
Chociwelsin rautatieasema sijaitsee Stargard Szczeciński - Gdańskin reitillä, ja sitä palvelevat alueelliset junat ja satunnaiset kaukoliikenteen junat.
Aiheesta muualla

Kuvia tai muita tiedostoja aiheesta Chociwel Wikimedia Commonsissa
Crustit

Crusteja
Crustit ovat eräs punkin pohjalta kehittynyt alakulttuuri. Siihen liitetään usein talonvaltaukset, kerjääminen ja vapaaehtoinen kodittomuus. Crustien ulkoasua leimaavat usein esimerkiksi rastat, irokeesit, lävistykset, tatuoinnit ja likaiset vaatteet. Crust-alakulttuuria lähellä on crust punk -musiikkityyli.
Cloetta Fazer

| Cloetta Fazer AB (publ> ) |
| --- | --- |

Yritysmuoto:  julkinen osakeyhtiö
Perustettu:  2000
Lakkautettu:  2009
Toimitusjohtaja:  Jesper Åberg
Kotipaikka:  Tukholma, Ruotsi
Toimiala:  elintarvike
Henkilöstö:  1 600
Tytäryhtiöt:  Cloetta Fazer Sverige AB, Cloetta Fazer Makeiset Oy, Cloetta Fazer Tuotanto Oy, Oy NIS-Nordic Industrial Sales Ab
Omistaja:  Oy Karl Fazer Ab (29,7 %), AB Malfors Promotor (20,5 %), Oy Cacava Ab (28,4 %)
Kotisivu:  www.cloettafazer.com
Infobox OKVirheellinen NIMI-arvo: 
Cloetta Fazer AB oli vuosina 2000–2009 toiminut pohjoismaiden suurin makeisvalmistaja 22 prosentin markkinaosuudellaan.[lähde? ]
Oy Karl Fazer Ab yhdisti makeisten valmistuksen vuonna 2000 ruotsalaisen Cloetta AB:n kanssa uudeksi Cloetta Fazer AB -nimiseksi yritykseksi, josta tuli Fazerin tärkein osakkuusyhtiö. Cloetta Fazerilla oli tehtaita vuonna 2006 kolme: kaksi Suomessa (Vantaa ja Lappeenranta) sekä yksi Ruotsissa (Ljungsbro).[lähde? ]
Vuoden 2009 alussa Cloetta Fazer jakautui takaisin kahdeksi yritykseksi, Fazer Makeiset Oy:ksi ja Cloetta AB:ksi.[lähde? ]
Cloettan ja Fazerin historia ja tavaramerkit aikajanassa

1862: Sveitsiläiset veljekset Christoffer, Nutin ja Bernhard Cloetta perustavat Cloettan Kööpenhaminassa.
1887: Cloetta aloittaa Kehlet-suklaan myynnin.
1891: Karl Fazer avasi ranskalais-venäläisen konditorian Helsingissä.
1895: Fazerin Pihlajanmarja. Nimi lyhenee vuonna 1982 Pihlajaksi.
1896: Mignon-muna
1897: Karl Fazer aloittaa makeisten teollisen valmistuksen.
1901: Cloettan toiminta siirrettiin Ljungsbrohon.
1904: Wienernougat
1913: Guldnougat
1922: Fazerin Sininen ja Tulo
1928: Tarragona
1929: Vihreät kuulat
1933: Mums-Mums
1935: Fazerin Parhain -karkkipussi tulee markkinoille
1937: Mellanmål
1938: Kexchoklad
1941: Center
1949: Chymos tuo markkinoille Marianne-karkit, Cloetta Ploppin.
1960: Dumle-tikkari
1961: Kina
1964: Geisha
1965: Polly
1966: Cloetta tuo markkinoille Bridgeblandning-makeisen, Fazer Suffelin ja Chymos Omarin.
1969: Fazermint
1974: Kismet
1975: Fazer ostaa ruotsalaisen makeisyritys Mazettin.
1977: Tyrkisk Peber
1987: Dumle Original
1990: Cloetta ja Fazer aloittavat yhteistyön.
1993: Fazer osti Chymos Oy:n.
1993: Fazer aloitti toiminnan Puolassa
1994: Cloetta listautuu Tukholman pörssiin.
1998: Cloetta osti Candelia-makeisyrityksen.
2000: Cloettan ja Fazerin makeistuotanto yhdistetään Cloetta Fazer AB:ksi.
2005: Puolassa sijaitseva tehdas ja Norrköpingin tehdas Ruotsissa lopetetaan, ja tuotantoa siirretään jäljelle jääneisiin tehtaisiin (Vantaa, Lappeenranta ja Ljungsbro).
2008–2009: Cloetta Fazer AB jaetaan Cloettaksi ja Oy Karl Fazer Ab:n omistamaksi Fazer Makeisiksi. Cloettalla on tarkoitus hakea osakkeiden listausta Tukholman pörssissä.
Vuonna 2012 Cloetta fuusioitui  makeisvalmistaja Leafin kanssa.
Aiheesta muualla

Cloetta Fazerin kotisivut (arkistoitu)
Calonectria

| Calonectria |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Sordariomycetes
Lahko::  Hypocreales
Heimo::  Nectriaceae
Suku::  Calonectria  De Not.
Infobox OKNimi-testi OK: 
Calonectria on Nectriaceae-heimoon kuuluva kotelosienien suku. Siihen kuuluu 188 lajia.
Breaking Benjamin

| Breaking Benjamin |
| --- | --- |
 Breaking Benjamin vuonna 2010.
Tiedot
Toiminnassa:  1998–
Tyylilaji:  post-grunge, alternative metal, heavy metal, hard rock, vaihtoehtorock, nu metal 
Kotipaikka:  Wilkes-Barre, Pennsylvania Yhdysvallat
Laulukieli:  englanti
Jäsenet:  Benjamin Burnley,  laulu, rytmikitara   Aaron Bruch,  basso, taustalaulu   Shaun Foist, rummut   Jasen Rauch,  soolokitara   Keith Wallen, kitara, taustalaulu  
Entiset jäsenet:  Jeremy Hummel,  rummut (1998–2004)  Aaron Fink,  soolokitara (2001–2011)  Mark Klepaski,  basso (2001–2011)  Chad Szeliga,  rummut (2005–2013)  Jonathan Price,  basso  
Levy-yhtiö:  Hollywood Records  
Aiheesta muualla
Kotisivut
Infobox OKNimi-testi OK: 
Breaking Benjamin on yhdysvaltalainen post-grunge-yhtye, joka on perustettu vuonna 1998 Wilkes-Barressa, Pennsylvaniassa.
Breaking Benjamin on julkaisut viisi albumia, ja yhtyeen tunnetuimmat kappaleet ovat "Polyamorous", "So Cold", "The Diary of Jane" ja "I Will Not Bow". Yhtyeen levyjä on myyty maailmanlaajuisesti yli viisi miljoonaa kappaletta.
Jäsenet > Nykyiset

Benjamin Burnley – laulu, kitara  (1998–)
Aaron Bruch – basso, taustalaulu  (2014–)
Shaun Foist – rummut  (2014–)
Jasen Rauch – soolokitara  (2014–)
Keith Wallen – kitara, taustalaulu  (2014–)
Jäsenet > Entiset

Nicholaus Hoover – basso  (1998)
Chris Lightcap – rummut, lyömäsoittimet (1998)
Andy Seal (Plan 9) – basso  (1999)
Jason Davoli (Plan 9) – basso  (2000)
Jonathan "Bug" Hinta – basso, taustalaulu  (2001)
Jeremy Hummel – rummut, lyömäsoittimet  (1999–2004)
Aaron Fink – soolokitara, taustalaulu  (1998, 2001–2011)
Mark Klepaski – basso  (2001–2011)
Tšad Szeliga – rummut, lyömäsoittimet  (2005–2013)
Jäsenet > Kiertue

Kevin Soffera – rummut, lyömäsoittimet  (2004)
Ben "BC" Vaughtissa – rummut, lyömäsoittimet  (2004–2005)
Diskografia > Studioalbumit

Saturate (2002)
We Are Not Alone (2004)
Phobia (2006)
Dear Agony (2009)
Dark Before Dawn (2015)
Ember (2018)
Diskografia > Kokoelma-levyt

Shallow Bay: The Best of Breaking Benjamin (2011)
Aurora (2020)
Diskografia > Ep:t

Breaking Benjamin (2001)
Live Ep (2004)
So Cold Ep (2004)
Diskografia > Singlet

Polyamorous (2002)
Skin (2003)
Medicate (2003)
So Cold (2004)
Sooner or Later (2005)
Rain (2005)
The Diary of Jane (2006)
Breath (2007)
Until the End (2007)
I Will Not Bow (2009)
Blow Me Away (2010)
Give Me a Sign (Forever and Ever) (2010)
Lights Out (2010)
Blow Me Away (feat. Valora) (2011)
Failure (2015)
Red Cold River (2018)
Feed the Wolf (2018)
Far Away(feat. Scooter Ward) (2019)
Dear Agony (feat. Lacey Sturm) (2020)
Aiheesta muualla

Kuvia tai muita tiedostoja aiheesta Breaking Benjamin Wikimedia Commonsissa
Benjamin Burnley esiintymässä vuonna 2010.
Daan Everts

Daan Everts (s. 10. huhtikuuta 1941 Wilderwank) on alankomaalainen diplomaatti, joka on toiminut muun muassa Afganistanissa. Hän on toiminut myös Euroopan turvallisuus- ja yhteistyöjärjestön tehtävissä muun muassa Kazakstanin vaalitarkkailussa.
Comité national pour le salut du peuple

CNSP:n jäseniä elokuussa 2020. Keskellä komitean puheenjohtaja Assimi Goïta.
CNSP:n jäseniä. Edessä Ismaël Wagué ja Malick Diaw.
Comité national pour le salut du peuple (CNSP) oli Malin vuoden 2020 vallankaappauksen yhteydessä perustettu sotilasjuntta.
Vallankaappaus tapahtui 18. elokuuta 2020, kun Katin varuskunnasta Bamakoon tulleet sotilaat pakottivat presidentti Ibrahim Boubacar Keïtan eroamaan ja ilmoittamaan Malin kansalliskokouksen ja hallituksen hajottamisesta. Seuraavana päivänä sotilaat kertoivat maan televisiossa Malin kansan pelastuskomitean CNSP:n perustamisesta.
Komitean puheenjohtajana toimi everstiluutnantti Assimi Goïta. Sen muita jäseniä olivat everstit Malick Diaw, Sadio Camara ja Modibo Koné sekä tiedottajana toiminut everstimajuri Ismaël Wagué. He edustivat eri aselajeja, mutta Diaw, Camara ja Koné olivat valmistuneet kaikki samaan aikaan Koulikoron sotakoulusta. Vuoden 2012 vallankaappauksen johtajiin verrattuina CNSP:n jäsenet olivat vanhempia upseereja, jotka ovat tottuneet kansainväliseen yhteistyöhön. Heidän uskottiin pyrkivän välttämään kapteeni Amadou Haya Sanogon kohtalo ja suunnittelevan paluuta siviilivaltaan. Kapinan syinä pidettiin armeijan turhautumista vuodesta 2012 jatkuneeseen sisällissotaan ja eri aselajien välisiä ristiriitoja. Tapahtumien laukaisijaksi arveltiin presidentti Keïtan turvallisuuspäällikön everstiluutnantti Ibrahim Traorén erottamista.
Sotilasjuntan 24. elokuuta 2020 hyväksymän ja 27. elokuuta julkaiseman asetuksen mukaan CNSP toimi Malin väliaikaisena hallituksena ja lainsäädäntöelimenä. Komitean puheenjohtaja Assimi Goïta oli maan väliaikainen valtionpäämies. CNSP esitti Länsi-Afrikan talousyhteisön kanssa käymissään neuvotteluissa paluuta siviilivaltaan kahden tai kolmen vuoden siirtymäkauden jälkeen. Tänä aikana maata johtaisi sotilaiden nimittämä presidentti.
Neuvotteluissa päädyttiin lopulta 18 kuukauden siirtymäkauteen. CNSP nimitti Malin presidentiksi entisen sotilaan Bah N’Dawin, joka vannoi virkavalansa 25. syyskuuta. Assimi Goïtasta tuli samalla maan varapresidentti. Siirtymäkauden pääministeriksi nimitettiin Länsi-Afrikan talousyhteisön vaatimuksesta uradiplomaatti Moctar Ouane, mutta Sadio Camara, Modibo Koné ja Ismaël Wagué ottivat haltuunsa puolustus-, turvallisuus- ja kansallisen sovinnon ministerien paikat. Joulukuun alussa perustettiin väliaikainen lainsäädäntöelin, jonka puheenjohtajaksi tuli Malick Diaw. Presidentti Bah N’Daw lakkautti CNSP:n siirtymäkauden peruskirjan mukaisesti 18. tammikuuta 2021 allekirjoittamallaan asetuksella.
Corporation

| Corporation |
| --- | --- |
Kehittäjä:  Synthetic Dimensions
Julkaisija:  Core Design
Jakelija:  Virgin Interactive
Suunnittelija:  Kevin Bulmer
Säveltäjä:  Ben Daglish
Julkaistu:  Amiga, Atari STEU 1990DOSNA 1991Sega Mega DriveNA 1992
Lajityyppi:  ensimmäisen persoonan ammuntapeli ja cyberpunk-peli (d)
Pelimuoto:  yksinpeli
Alusta:  Amiga, Atari ST, Sega Mega Drive ja DOS
Jakelumuoto:  Levyke
Lisää peliartikkeleitaVideopelien teemasivulla
Corporation (myös nimellä Cyber-Cop) on Core Designin vuonna 1990 julkaisema ensimmäisen persoonan ammuntapeli. Peli edeltää useilla vuosilla id Softwaren Wolfenstein 3D:tä, joka usein mainitaan lajityypin vaikuttajana.
Vastaanotto

CU Amiga -lehti antoi pelille arvosanan 91% arvostelussaan.
The One -lehti antoi pelille arvosanan 90% arvostelussaan.
Niko Nirvi taas ei piitannut pelistä: "Hyvät ideat hukkuvat täysin käsittämättömään ja epäpelattavaan kokonaisuuteen. Jostain syystä kuitenkin lähinnä brittilehdistö (ja Tapanimäki, hähä) ilman soraääniä kehui pelin maasta taivaisiin asti."
Aiheesta muualla

Corporation MobyGamesissa (englanniksi)
Corporation Hall of Light -sivustolla (englanniksi)
Corporation Sega Retro -sivustolla (englanniksi)
Cognin-les-Gorges

| Cognin-les-Gorges |
| --- | --- |
 Cognin-les-Gorgesin kirkko
 Cognin-les-Gorges
 Koordinaatit: 45°10′18″N, 5°24′44″E 
Valtio:  Ranska
Alue:  Auvergne-Rhône-Alpes
Departementti:  Isère
Arrondissementti:  Grenoble
Pinta-ala:  
 – Kokonaispinta-ala:  12,5 km²
Väkiluku (2015):  639 
 – Väestötiheys:  51 as./km²
Kunnan numero:  38117
 
 Kunnan kotisivut 
Infobox OKVirheellinen NIMI-arvo: 
Cognin-les-Gorges on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 40 kilometriä Grenoblesta länteen Isèrejoen varrella.
Kunnan alueella oleva rotko Gorges du Nan on suosittu matkailukohde. Grésivaudan laaksossa on suuri saksanpähkinöiden tuotantoalue. Kunnan alueelta on 1700-luvulta peräisin oleva pähkinöiden kuivain, joka on seudun vanhin. Laaksossa kasvavilla pähkinöillä on AOC tuotesuoja. Ne kuuluvat Grenoblen ympäristössä viljeltäviin saksanpähkinöihin, joiden yhteinen tuotemerkki on Noix de Grenoble.
Gorges du Nan
Pähkinäviljemiä
Aiheesta muualla

Kuvia tai muita tiedostoja aiheesta Cognin-les-Gorges Wikimedia Commonsissa
Courtney B. Vance

| Courtney B>  Vance |
| --- | --- |

Henkilötiedot
Syntynyt: 12. maaliskuuta 1960 (ikä 64) Detroit, Michigan, Yhdysvallat
Puoliso:  Angela Bassett (1997–)
Näyttelijä
Aktiivisena:  1983–
Aiheesta muualla
IMDb
Elonet
Courtney Bernard Vance (s. 12. maaliskuuta 1960 Detroit, Michigan) on yhdysvaltalainen näyttelijä. Hänet tunnetaan sarjasta FlashForward, jossa hän näytteli FBI:n apulaisjohtaja Stanford Wedeckiä. Hän on esiintynyt useissa televisiosarjoissa, muun muassa Kova laki: Rikollinen mieli -sarjassa, jossa hän näytteli viiden tuotantokauden ajan. Vuonna 2016 Vance näytteli rikossarjassa The People v. O.J. Simpson: American Crime Story, josta hänet palkittiin parhaan miespääosan Emmyllä. Vancen näytteli myös matruusi Jonesia sukellusvenetrillerissä Punaisen lokakuun metsästys vuonna 1990.
Vance on naimisissa näyttelijä Angela Bassettin kanssa. Heillä on kaksi lasta, poika ja tytär.
Aiheesta muualla

Courtney B. Vance Internet Movie Databasessa. (englanniksi)
Boris Valábik

| Boris Valábik |
| --- | --- |
 Boris Valábik vuonna 2009.
Henkilötiedot
Syntynyt: 14. helmikuuta 1986 (ikä 38) Nitra, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  201 cm
Paino:  114 kg
Pelaajaura
Pääsarjaura:  2006–2017
Seurat:  Chicago Wolves (AHL)   Atlanta Thrashers (NHL)   Providence Bruins (AHL)   Wilkes-Barre/Scranton (AHL)   HC Kometa Brno (ČEL)   Portland Pirates (AHL)   ŠHK 37 Piešťany (SloEl)   Aristan Temirtau (KZK)   Arlan Kokshetau (KZK)   Coventry Blaze (EIHL)   EHC Lustenau (AlpsHL)
NHL-varaus:  10. varaus, 2004 Atlanta Thrashers
Boris Valábik (s. 14. helmikuuta 1986 Nitra, Tšekkoslovakia) on slovakialainen entinen jääkiekkoilija, pelipaikaltaan puolustaja, joka on pelasi urallaan Pohjois-Amerikassa ja Euroopassa. Pohjois-Amerikassa hän pelasi pääasiallisesti AHL:ssä, ja hän voitti Chicago Wolvesissa AHL:n mestaruuden Calder Cupin. NHL:ssä hän on pelannut 80 ottelua. Euroopassa Valábik on pelannut Tšekissä, Slovakiassa, Kazakstanissa, Britanniassa ja Itävallassa. Slovakiaa hän on edustanut MM-kilpailuissa 2009.
Ura

Ennen ammattilaisuraansa Valábik pelasi juniorisarja OHL:n Kitchener Rangersissa. Atlanta Thrashers varasi hänet kesällä 2004 ensimmäisellä kierroksella koko varaustilaisuuden kymmenentenä pelaajana. Valábik teki pelaajasopimuksen Atlantan kanssa vuonna 2006, mutta pelasi ensimmäisillä kausillaan lähinnä AHL:n Chicago Wolvesissa. Chicago Wolves voitti kaudella 2007–2008 AHL:n mestaruuden, Calder Cupin.
Kaudella 2008–2009 Valábik pelasi Atlantassa 50 ottelua, ja kesällä 2009 hän teki joukkueen kanssa monivuotisen jatkosopimuksen. Kaudella 2009–2010 Valábik kärsi loukkaantumisista ja oli pitkään poissa nilkkavamman ja repeytyneen polven eturistisiteen takia. Seuraavan kauden alussa Atlanta lähetti hänet AHL:n Chicago Wolvesiin, jolloin Valábik joutui waiver-listalle. Chicagossa Valábik pelasi helmikuuhun asti, jolloin Atlanta myi hänet Boston Bruinsiin Rich Peverleyn kanssa. Atlanta sai vaihdossa Blake Wheelerin ja Mark Stuartin. Bostonissa Valábik ei pelannut otteluakaan vaan pelasi kauden loppuun AHL-seura Providence Bruinsissa. Kesällä 2011 hän teki pelaajasopimuksen Pittsburgh Penguinsin kanssa. Valábik pelasi kauden 2011–2012 vain kolme peliä AHL:n Wilkes-Barre/Scranton Penguinsissa. Hänen polvensa leikattiin kesällä, ja hän pystyi pelaamaan ensimmäisen ottelunsa joulukuussa. Kymmenen päivää myöhemmin Valábik sai kauden kolmannessa pelissään käsivamman, joka vaati myös leikkaushoitoa, minkä takia hän joutui sivuun loppukaudeksi.
Valábik päätti palata loukkaantumisten vaivanneen kauden jälkeen Eurooppaan. Tšekin Extraliigan HC Kometa Brno päätti tehdä Valábikin kanssa sopimuksen lääkärintarkastuksen jälkeen. Valábik pelasi Brnossa 29 ottelua, kunnes palasi Pohjois-Amerikkaan tammikuussa 2013 tehtyään sopimuksen AHL:n Portland Piratesin kanssa.
Valábik teki elokuussa 2013 sopimuksen kotimaansa pääsarjan Extraligan ŠHK 37 Piešťanyn kanssa. Hän ei pystynyt pelaamaan kauden 2013–2014 aikana kuin 18 ottelua polvivamman takia. Seuraavan kauden hän aloitti Kazakstanin mestaruussarjan Aristan Temurtaussa. Seura ajautui kuitenkin taloudellisiin vaikeuksiin, minkä seurauksena sieltä lähti kesken kauden kymmenen ulkomaalaispelaajaa. Valábik siirtyi toiseen kazakstanilaisseuraan, Arlan Kokshetauun.
Kokshetaussa Valábik teki 25 ottelussa tehot 3+16. Seuraavaksi kaudeksi hän siirtyi Britannian Elite Ice Hockey Leaguen Coventry Blazeen. EIHL:ssä hän sai pelaamassaan 42 runkosarjaottelussa peräti 339 jäähyminuuttia. Valábik oli kauden eniten jäähyminuutteja saanut pelaaja. Coventry Blazesta hän jatkoi kaudeksi 2016–2017 Itävallan, Italian ja Slovenian yhteiseen Alps Hockey Leagueen EHC Lustenauun. Sieltä hän sai kuitenkin potkut joulukuussa, kun hänen otteensa eivät vastanneet odotuksia.
Valábik lopetti pelaajauransa kevääseen 2017. Ammattilaisuransa jälkeen hän meni poliisikouluun.
Maajoukkue

Valábik pelasi alle 18-vuotiaiden MM-kilpailuissa vuosina 2003 ja 2004. Slovakia voitti vuonna 2003 hopeaa. Vuosina 2005 ja 2006 hän pelasi alle 20-vuotiaiden MM-kilpailuissa. Slovakian miesten joukkueessa Valábik pelasi ensimmäisen kerran arvoturnauksessa MM-kilpailuissa vuonna 2009.
Pelityyli

Valábik on 201 cm pitkä ja painaa 111 kg. Hän on puolustava puolustaja, eikä hänestä juuri ole hyötyä hyökkäyksessä, mutta hän voi pelottaa vastustajia ja estää näitä tekemästä maaleja. Valábik osaa käyttää suurta ulottuvuuttaan puolustuksessa. Hän ei ole erityisen hyvä luistelija ja ottaa tarpeettomia jäähyjä.
Bolivia kesäolympialaisissa 2000

Bolivia osallistui Sydneyn kesäolympialaisiin 2000 viiden urheilijan joukkueella. Maan urheilijat osallistuivat uintiin, tennikseen ja yleisurheiluun.  Maan lipunkantajana avajaisissa toimi maratoonari Marco Condori. Bolivia ei saavuttanut kisoista mitalia.
Joukkue > Uinti

Maurencio Prudencio - Miesten 100 metrin selkäuinti
Katerine Moreno - Naisten 100 metrin rintauinti
Joukkue > Tennis

Diego Camacho - Miesten kaksinpeli
Joukkue > Yleisurheilu

Marco Condori - Miesten maraton
Geovanna Irusta - Naisten 20 kilometrin kävely
Clonie Gowen

| Cycalona ”Clonie” Gowen |
| --- | --- |
 Clonie Gowen vuoden 2008 WSOP:ssa.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  9 
WPT-voitot:  (1, kutsukilpailu)
EPT-voitot:  0
Turnausansiot (USD):  1 639 064
Päivitetty:  30. elokuuta 2018
Cycalona ”Clonie” Gowen (s. 6. marraskuuta 1971) on yhdysvaltalainen pokeriammattilainen.
Varhaisvuodet

Gowen syntyi Floridassa, mutta varttui Oklahoman Kiowassa. Hän sai harvinaisen etunimensä (Cycalona) synnyttyään kovan myrskyn aikana. 15-vuotiaana Gowen voitti Miss Teen -kilpailun McAlesterissa, Oklahomassa ja muutti teini-ikäisenä Texasin Corsicanaan. Gowen oli yliopiston koripallojoukkueessa ja sijoittui osavaltion kisoissa pituushypyssä seitsemänneksi.
Pokeri

Gowen poikaystävän isä tutustutti Gowenin pokeriin, ja hän alkoi pelata asuessaan Dallasissa, josta ajoi viikonloppuisin Louisianan Shreveportiin pelaamaan. Pokeripiireissä hän tuli tunnetuksi tultuaan kymmenenneksi lokakuussa 2002 Costa Ricassa pelatussa World Poker Tourin turnauksessa. Syyskuussa 2003 hän voitti ensimmäisen WPT:n naisten kutsukilpailun, Ladies' Nightin. Tällä turnauksella on WPT:n historian korkeimmat katsojaluvut Yhdysvalloissa. Full Tiltin Poker Pro Showdown -kilpailussa kesäkuussa 2006 Gowen oli kolmas ansaiten 120 000 dollaria. Lokakuussa 2008 hän voitti Tunican World Poker Open -turnaussarjan 5 000 dollarin no limit hold'em -turnauksen, jonka ykköspalkinto oli 193 224 dollaria.
Gowen on toiminut useiden pokeriohjelmien kommentaattorina. Hän on myös Bluff Magazine -lehden kolumnisti. Gowen emännöi säännöllisesti turnauksia ja hyväntekeväisyyskilpailuja sekä opettaa pokerikouluissa. Vuonna 2007 hän oli mukana Poker After Dark -ohjelmassa.
Elokuussa 2018 hänen pokeriuransa turnausansiot ylittivät 1,6 miljoonaa dollaria.
Clonie Gowen on edustanut Full Tilt Poker -nettipokerihuonetta. Marraskuussa 2008 uutisoitiin Gowenin haastaneen Nevadassa pokerihuoneen omistajat ja sen taustayhtiön Tiltware, LLC:n oikeuteen sopimusrikkomuksista. Syyte hylättiin helmikuussa 2010, mutta Gowenin lakimiesten valitusten jälkeen hylkäys kumottiin vuonna 2011. "Pokerin mustan perjantain" (15.4.2011) jälkeen kuitenkin Full Tilt Pokerin ja taustayhtiöiden liiketoiminta käytännössä päättyi. Syyteen noston jälkeen Gowen ei ole ollut julkisuudessa.
Aiheesta muualla

Viralliset kotisivut
Clonie Gowen The Hendon Mob Poker Databasessa (englanniksi)